
ที่ มท ๐๘๑๖.4/






 กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐






             มกราคม  ๒๕๖9
เรื่อง
ขอความอนุเคราะห์ลงพื้นที่ศูนย์พัฒนาเด็กเล็กเคหะประชาสามัคคี สังกัดเทศบาลนครนครราชสีมา จังหวัดนครราชสีมา
เรียน  ผู้ว่าราชการจังหวัดนครราชสีมา
สิ่งที่ส่งมาด้วย 
กำหนดการ







จำนวน 1 ชุด

ด้วยกรมส่งเสริมการปกครองท้องถิ่นร่วมกับองค์การยูนิเซฟ ประเทศไทย ได้ดำเนินการจัดกิจกรรมย่อยที่ 2.2 กิจกรรมพัฒนาศูนย์พัฒนาเด็กเล็กสาธิต ตามแผนงานความร่วมมือฯ กิจกรรมย่อย : 
การลงพื้นที่ศูนย์พัฒนาเด็กเล็กสาธิต และเข้าร่วมการแลกเปลี่ยนประสบการณ์ระดับภูมิภาคในหัวข้อ 
“ปลุกพลังปฐมวัยพลิกอนาคตอีสาน” ในระหว่างวันที่ 28 - 30 มกราคม 2569 ณ โรงแรมแคนทารี่โคราช จังหวัดนครราชสีมา โดยมีกำหนดการลงพื้นที่ศูนย์พัฒนาเด็กเล็กสาธิต ณ ศูนย์พัฒนาเด็กเล็กเคหะประชาสามัคคี สังกัดเทศบาลนครนครราชสีมา จังหวัดนครราชสีมา เพื่อเป็นการแลกเปลี่ยนเรียนรู้การดำเนินงานในการพัฒนาเด็กปฐมวัยในศูนย์พัฒนาเด็กเล็ก ในวันพุธที่ 28 มกราคม 2568 เวลา 09.00 - 14.00 น.
กรมส่งเสริมการปกครองท้องถิ่นพิจารณาแล้วเห็นว่า เพื่อให้การลงพื้นที่ศูนย์พัฒนาเด็กเล็กสาธิตดังกล่าว เป็นไปด้วยความเรียบร้อย และบรรลุวัตถุประสงค์ จึงขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัด มอบหมายเจ้าหน้าที่ที่เกี่ยวข้องเข้าร่วมการลงพื้นที่ และแจ้งเทศบาลนครนครราชสีมา ขอความอนุเคราะห์ลงพื้นที่และพิจารณามอบหมายบุคลากรที่เกี่ยวข้องเข้าร่วมการลงพื้นที่
ศูนย์พัฒนาเด็กเล็กสาธิต ตามวัน เวลา และสถานที่ ดังกล่าว รายละเอียดปรากฏตามสิ่งที่ส่งมาด้วย
จึงเรียนมาเพื่อโปรดพิจารณา 
ขอแสดงความนับถือ
(นายศิริพันธ์ ศรีกงพลี)
รองอธิบดี ปฏิบัติราชการแทน
อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก
โทร. ๐ ๒๒๔๑ ๙๐00 ต่อ 5343

ไปรษณีย์อิเล็กทรอนิกส์ saraban@dla.go.th

ผู้ประสานงาน นายพัฒนกาญจน์ ทิมแท้ โทร. 063 210 4741

